ปูนซีเมนต์นครหลวง แจกเงินปันผล
ปูนซีเมนต์นครหลวง แจกเงินปันผลอีก 2.30%
12 ก.พ. 2553

ปูนซีเมนต์นครหลวง แจกเงินปันผลอีก 2.30%
บริษัท ปูนซีเมนต์นครหลวง รายงานการประชุมคณะกรรมการว่ามีมติอนุมัติประกาศจ่ายเงินปันผลสำหรับครึ่งหลังของปี 2552 ในอัตรา 5 บาทต่อหุ้นให้แก่ผู้ถือหุ้นที่มีชื่อในสมุดทะเบียนวันที่ 16 มีนาคม 2553 กำหนดจ่ายเงินภายในวันที่ 7 พฤษภาคม 2553 ทั้งนี้บริษัทได้จ่ายเงินปันผลระหว่างกาลแล้วหุ้นละ 6 บาท
ทั้งนี้ เงินปันผลที่จะจ่ายให้หุ้นละ 5บาทคิดเป็นอัตราผลตอบแทนประมาณ 2.30% เทียบกับราคาหุ้นที่ 217 บาท นอกจากนี้ ยังจะเสนอให้ที่ประชุมผู้ถือหุ้นพิจารณาอนุมัตินโยบายการจ่ายเงินปันผล ของบริษัท แม้ว่าคณะกรรมการและผู้บริหารของบริษัทจะใช้ความพยายามอย่างสูงสุดที่จะให้ประโยชน์สูงสุดแก่ผู้ถือหุ้น ด้วยการ
เสนอจ่ายเงินปันผลอย่างน้อยในอัตรา 60% ของกำไรสุทธิของงบการเงินรวม ในกรณีที่มีสถานะทางการเงินไม่ดี คณะกรรมการอาจเสนอจ่ายเงินปันผลในอัตราที่ต่ำกว่าตามที่เห็นสมควรกับสถานการณ์เช่นนั้นได้
ด้าน ผลการดำเนินงานปี 2552 บริษัทมีกำไรสุทธิ 2,946.37  ล้านบาท กำไร  สุทธิต่อหุ้น     12.81  บาทลดลง 7.13%  เทียบกับปี 2551ที่มีกำไรสุทธิ 3,172.67 ล้านบาทคิดเป็น13.79 บาทต่อหุ้น